open-index/open-wikipedia-markdown huggingface dataset:
Charley Crockett

**Charley Crockett**, alias **Lil G.L.**, (s. 1984) on yhdysvaltalainen muusikko.

Crockett syntyi San Benitossa Texasissa ja asui yksinhuoltajaäidin ja isoäidin kanssa asuntovaunussa Los Fresnosissa. Hänen äitinsä lauloi vapaa-aikanaan bluesia, setä oli kiinnostunut New Orleansin vaskipuhallinorkestereista. Murrosiässä hän muutti äitinsä kanssa Dallasiin. Ennen aikuisikää Crockett aloitti katusoittajana New Orleansissa. Vuonna 2009 hän muutti New Yorkiin jatkaen katusoittajana ja oli mukana Trainrobbers-yhtyeessä, josta erosi ennen kuin yhtye levytti.

Dallasissa hän julkaisi esikoisalbumin *A Stolen Jewel* (2015), josta Dallas Observer Music Awards myönsi hänelle Best Blues Act -tunnustuksen. Vuonna 2016 ilmestyi country-painotteinen *In the Night*. Samana vuonna hän perusti oman levymerkin Son of Davy.

*Lil G.L.'s Honky Tonk Jubilee* (2017) sisältää tunnettuja ja unohdettuja klassikkosävelmiä. Albumin *The Valley* (2019) nimikappale on Crockettin epävirallinen elämäkerta.

Crocketille tehtiin sydänleikkaus synnynnäisen sydänvian takia tammikuussa 2019. Kesäkuussa 2019 hän esiintyi ''Grand Ole Opryssa''. Hän on Davy Crockettin suora jälkeläinen. 

## Diskografia
### Studioalbumit
* *A Stolen Jewel* (2015)
* *In the Night* (2016)
* *Lil G.L.'s Honky Tonk Jubilee* (kokoelma countryklassikoita, 2017)
* *Lonesome as a Shadow* (2018)
* *Lil G.L.'s Blue Bonanza* (2018)
* *The Valley (And Other Biographical Tunes)* (2019)

## Lähteet
* ''The Austin Chroniclen'' artikkeli

### Viitteet
Kolkkatähkät

**Kolkkatähkät** (*Tetrapogon*) on heinäkasvien (Poaceae) heimoon kuuluva pieni kasvisuku. Sukuun luetaan kuuluvaksi viisi lajia.

## Lajeja
* *[[Tetrapogon bidentatus]]*
* *[[Tetrapogon cenchriformis]]*
* *[[Tetrapogon ferrugineus]]*
* *[[huiskukolkkatähkä|Tetrapogon roxburghiana]]* – huiskukolkkatähkä (syn. *[[viuhkaheinät|Chloris]] roxburghiana*)
* *[[Tetrapogon tenellus]]*
* *[[silkkikolkkatähkä|Tetrapogon villosus]]* – silkkikolkkatähkä

## Lähteet

## Aiheesta muualla
* Finto: Kassu – Kasvien suomenkieliset nimet: ''Tetrapogon''
Juho Kekkonen

**Juho Eenokinpoika Kekkonen** (16. lokakuuta 1873 Karttula – 11. joulukuuta 1928 Kajaani) oli suomalainen torppari, metsätyönjohtaja ja tukkiasioitsija. Hänet tunnetaan Suomen 8. presidentin Urho Kekkosen isänä.

## Elämä
Kekkonen syntyi Pohjois-Savossa, silloisessa Karttulan kunnassa, nykyisen Tervon kunnan alueella. Hän eli lapsuutensa vanhempiensa Eenokin ja Anna Liisan sekä kahden veljensä Taavetin ja Alpertin kanssa Kuivaniemen torpassa, joka oli ollut suvun hallussa 1700-luvulta saakka. Juho Kekkosen piti kuitenkin lähteä jo aivan poikasena metsätöihin elantoaan tienaamaan. Parikymppisenä Juho päätyi tukkityömaalle Etelä-Savoon Kangasniemelle, jossa hän avioitui talontytär Emilia Pylvänäisen kanssa vuonna 1899. Nuoripari muutti Mikkelin lähelle Otavaan, kun Juho Kekkonen oli saanut töitä sikäläiseltä Halla Oy:n sahalta.

Juho Kekkonen eteni metsätyönjohtajaksi, ja pariskunta siirtyi Pielavedelle. Uudeksi kodiksi ostettiin vuoden 1900 heinäkuussa Lepikon torppa, jota Juho Kekkonen ryhtyi heti kunnostamaan. Tupaan muurattiin kesällä 1900 uloslämpiävä uuni, joten torppa ei enää ollut savupirtti silloin, kun perheen esikoispoika Urho Kaleva syntyi 3. syyskuuta 1900. Kekkoset asuivat Pielavedellä kuusi vuotta. Tänä aikana perheeseen syntyi myös toinen lapsi, tytär Siiri Emilia (s. 1904). Jouluna 1906 Kekkoset muuttivat Juho Kekkosen töiden perässä Kuopioon. Parin vuoden kuluttua perhe siirtyi Lapinlahdelle ja vuonna 1910 Iisalmeen, jossa syntyi Kekkosten kolmas lapsi Jussi (s. 1910).

Vuonna 1911 Juho Kekkonen sai töitä Kajaanin Puutavara Osakeyhtiön tukkiasioitsijana. Perhe asui ensin huoneen ja keittiön asunnossa silloisen Kajaanin vankilan lähistöllä, mutta sitten he pääsivät muuttamaan yhtiön rakennuttamaan uuteen asuintaloon osoitteessa Kalliokatu 7. Aluksi Kekkosilla oli huoneen ja keittiön asunto, mutta myöhemmin he muuttivat talon suurimpaan kahden huoneen ja keittiön asuntoon. Juho Kekkonen kulki työtehtävissään ympäri Kainuuta ja viipyi matkoillaan usein pitkiä aikoja. Myös perheen pojista vanhempi, Urho, seurasi koulun loma-aikoina isäänsä uittoihin ja metsätyömaille. Poliittiselta kannaltaan nuorsuomalaisessa ja itsenäisyysmielisessä perheessä koulunkäyntiä kuitenkin arvostettiin, ja molemmat pojat saivat mahdollisuuden opiskella Kajaanin Yhteiskoulussa.

Juho Kekkonen halvaantui 1920-luvulla. Sairastuttuaan hän sai lestadiolaisen hengellisen herätyksen, mikä vaikutti vahvasti hänen elämänasenteeseensa. Juho Kekkonen kuoli useiden vuosien sairastelun jälkeen Kajaanissa vain 55-vuotiaana. Hänet haudattiin Kajaanin hautausmaalle.

## Lähteet

## Aiheesta muualla
* Kekkonen, Urho: "Vanhempani Juho Kekkonen ja Emilia Pylvänäinen. Äidin kirje, "Minulla on niin hauska mies". Muutto Pielavedelle. Lepikon torppa. Isän kirje, "Syntyi tämän kuun 3. päivä riski ja reipas tukki poika". Kalle-setä ja muita vaikuttajia. Isäni luonne. Huolehtiva äitini" (1981) &ndash; Doria.fi
Aali Äyräs

**Ali (Aali) Äyräs** (synt. **Ärlig**; 16. joulukuuta 1872 Messukylä – 17. lokakuuta 1941 Tampere) oli suomalainen työmies ja poliitikko, joka toimi Suomen Kristillisen Työväen Liiton puheenjohtajana vuosina 1918–1920.

## Ura politiikassa
Tampereen puuvillatehtaalla työskennellyt Äyräs oli Tampereen Kristillisen Työväenyhdistyksen jäsen, joka lähti kristillisen työväenliikkeen toimintaan jo 1900-luvun alkuvuosina. Hänet valittiin KrTL:n puheenjohtajaksi kesäkuussa 1918 Lahdessa pidetyssä edustajainkokouksessa, jolloin entinen puheenjohtaja Antti Kaarne syrjäytettiin sisällissodan aikana punaisille osoittaman tukensa vuoksi. Äyräs valittiin tehtävään ainona ehdokkaana, vaikkei itse ollut halukas puheenjohtajaksi. Hän oli 1920-luvulla myös Tampereen kaupunginvaltuuston jäsen.

Äyräs kuoli vuonna 1941. Hänet on haudattu Tampereella Kalevankankaan hautausmaalle.

## Lähteet

## Aiheesta muualla
* Ali Äyräs (Ärlig) (1872–1941) GENi https://www.geni.com/people/Ali-%C3%84yr%C3%A4s/6000000031860745066
Antti Kettunen

**Antti Kettunen** (12. huhtikuuta 1876 Kontiolahti – 15. marraskuuta 1948 Hämeenlinna) oli suomalainen maallikkosaarnaaja, joka toimi Suomen Työväen Kristillisen Liiton puheenjohtajana vuosina 1920–1922.

Kettunen muutti nuorena Mikkeliin ryhtyen leipurinoppiin. Oltuaan välillä Säkkijärvellä hän palasi Mikkeliin työskennellen leipomoalalla. Muutaman vuoden kuluttua hän siirtyi Kangasniemelle leipomoliikkeen harjoittajaksi. Hän suoritti saarnalupatutkinnon vuonna 1912. Käytyään saarnaajaopiston Kettunen tuli Suomen Kirkon Sisälähetysseuran palvelukseen matkasaarnaajaksi asuen Mikkelissä vuodesta 1912.

Kettunen valittiin KrTL:n puheenjohtajaksi Lahdessa heinäkuussa 1920 pidetyssä edustajakokouksessa. Hän oli KrTL:n viimeinen puheenjohtaja, ennen kuin järjestö luopui puoluepolitiikasta vuonna 1922. Kettunen oli myös Tampereella ilmestyneen KrTL:n äänenkannattaja *[[Työkansa (1906–1936)|Työkansan]]* sekä puolueen nuorisojärjestön Kristillisen Työväen Nuorisoliiton julkaiseman *[[Nuori Kansa]]* -lehden avustaja.

Myöhemmin Kettunen toimi muun muassa KrTL:n matkapuhujana sekä Suomen Metodistikirkon paikallissaarnaajana Mikkelissä.

Viimeiset kymmenisen vuotta Kettunen toimi Hämeenlinnan kirkon vahtimestarina harjoittaen sen ohessa myös saarnatoimintaa. Kettunen siunattiin hautaan Mikkelin Tuomiokirkkoseurakunnan hautauskappelissa.

## Teokset
*
*
	
## Lähteet
Super-Karvinen

**Super-Karvinen** () on vuonna 2009 suoraan DVD:lle julkaistu tietokoneanimaatioelokuva, jonka ohjasi Mark A.Z. Dippé. Elokuvan käsikirjoitti Jim Davis ja nimiroolissa ääninäytteli Frank Welker. Elokuva esitettiin Suomessa ensi kerran 5. joulukuuta 2013 MTV3-kanavalla.

## Äänirooleissa
Yhdystie 4323

**Yhdystie 4323** on Etelä-Savossa kulkeva yhdystie. Tie kulkee Mikkelin Ristiinasta Puumalan Hurissaloon. Vihreän kullan kulttuuritie kulkee välillä Ristiina-Hurissalo tiellä 4323 ja tien varrella on valtakunnallisesti arvokkaita maisema-alueita. Muun muassa Pohjoismaiden laajimmat kalliomaalaukset Astuvansalmessa sijaitsevat tien varrella.

## Reitti ja tieyhteydet

* Ristiina (valtatie 15)
* Liikala (yhdystie 15124)
* Juuritaipale (yhdystie 15127)
* Hurissalo (yhdystie 15122)
* Hurissalo (kantatie 62)

## Lähteet
Seututie 504

**Seututie 504** on Pohjois-Karjalassa kulkeva seututie. Tie kulkee Outokummun Kuusjärveltä Lieksan Kolille. Nopeusrajoitus tiellä on 50–80 kilometriä tunnissa. Keskivuorokausiliikenne oli vuonna 2007 noin 680 ajoneuvoa vuorokaudessa. 

## Reitti ja tieyhteydet

* Kuusjärvi (valtatie 9 ja seututie 477)
* Outokumpu (yhdystie 5030 ja yhdystie 15673)
* Viitajoki (seututie 573)
* Porola (yhdystie 15680)
* Perttilahti (yhdystie 15682)
* Horsmanaho (yhdystie 15683)
* Kylylahti (seututie 502)
* Polvijärvi (yhdystie 15783 ja yhdystie 15782)
* Räisky (yhdystie 15783 ja yhdystie 15793)
* Vihtapuro (yhdystie 15790)
* Kansalanalavi (yhdystie 5044)
* Martonvaara (yhdystie 15799)
* Sirnihtä (yhdystie 15804 ja yhdystie 15802)
* Kolinportti (valtatie 6)
* Ahmovaara (yhdystie 15805)
* Koli (yhdystie 5040, yhdystie 5046 ja yhdystie 15829)
* Loma-Koli 

## Lähteet
Institut Mines-Télécom Business School

**Institut Mines-Télécom Business School** on eurooppalainen kauppakorkeakoulu, joka toimii Pariisissa ja Évryssa. IMT BS perustettiin Ranskassa vuonna 1979 ja.

Vuonna 2019 IMT BS oli 75th Financial Timesin Euroopan kauppakorkeakoulujen rankinglistalla.

IMT BS on kansainvälinen kolmoisakkreditointi (AMBA, CGE ja AACSB). 

## Lähteet

## Aiheesta muualla
*Virallinen kotisivu
Lūmenwood

**Lūmenwood** on australialainen teknistä death metalia soittava yhtye Perthistä. Yhtye on perustettu 2019 ja koostuu mm. The Ritual Auran, Proliferationin, Wardaemonicin ja Profane Casketin jäsenistä.  Yhtyeen debyytti-EP *[[Eldritch Rites]]* julkaistiin 12. kesäkuuta 2020.  Yhtyeen nimi on viittaus Bloodborne -pelin *The Old Hunters*-lisäosasta löytyvään alueeseen, Lumenwood Gardeniin, kun taas *Eldritch Rites* viittaa H. P. Lovecraftin Cthulhu-mytologiaan.

## Diskografia

### EP:t
* 

## Lähteet

## Aiheesta muualla
* 
* Lūmenwood BandCamp -sivustolla 
* Lūmenwoodin virallinen kanava Youtube -sivustolla
Oskari Kauppi

**Oskari Kauppi** (12. joulukuuta 1888 Heinolan maalaiskunta – 19. huhtikuuta 1950) oli suomalainen varatuomari ja Suomen Sokeri Oy:n johtokunnan jäsen vuosina 1932–1950.

## Elämä
Kaupin vanhemmat olivat maanviljelijä Juhan Kauppi ja Karoliina Mansikkala. Hän valmistui Suomen liikemiesten kauppaopistosta vuonna 1909, kirjoitti ylioppilaaksi 1911, suoritti oikeustutkinnon 1917 ja sai varatuomarin arvon vuonna 1920. Hän työskenteli Kauppalehden toimittajana ja toimitussihteerinä vuosina 1909–1915. Tämän jälkeen hän oli Kansallis-Osake-Pankin Kallion konttorin varaesimiehenä 1918–1919, Luottotieto Oy:n ja Liikemiesten tiedonantoyhdistyksen toimitusjohtajana 1919–1920, Keskuskauppakamarin lainoppineena sihteerinä 1919–1920, Maakauppiaitten osakeyhtiön toisena johtajana 1920–1930 ja Pohjoismaiden Yhdyspankin Viipurin konttorin johtajana vuonna 1931. Suomen Sokeri Oy:n johtokuntaan hänet nimitettiin vuonna 1932.

Kauppi toimi myös lukuisissa luottamustoimissa. Hän oli Keskuskauppakamarin välityslautakunnan jäsen vuodesta 1920, tilintarkastuslautakunnan puheenjohtaja vuodesta 1943 ja liikekilpailun valvontakomiteassa vuodesta 1947. Hän toimi Helsingin pörssikomitean jäsenenä vuodesta 1932, Suomen liikemiesten yhdistyksen sihteerinä 1921–1925, rahastonhoitajana 1923–1927, varapuheenjohtajana 1928–1930 sekä 1932–1938 ja puheenjohtajana vuodesta 1939. Suomalaisen Työn Liiton hallintoneuvostossa Kauppi toimi vuodesta 1933. Lisäksi hän oli Suomen mainosyhdistyksen puheenjohtaja ja edustaja Nordiskt reklamförbundissa vuosina 1935–1938, Suomen Teollisuusliiton toisena varapuheenjohtajana ja hallituksen valiokunnan jäsenenä vuodesta 1943. Hän toimi myös teollisuuden verokomitean puheenjohtajana sekä teollisuuden työteholautakunnan valtuuskunnan ja teollisuuden rationalisoimislautakunnan jäsenenä.

Kauppi nimitettiin Suomen Leijonan ritarikunnan komentajaksi. Hän oli Turkin kunniapääkonsuli vuodesta 1942.

Kauppi oli naimisissa voimistelunopettaja Lyydi Maria Warpeniuksen kanssa vuodesta 1915. Pariskunnalla oli kolme lasta.

## Lähteet
Stalking Cat

**Stalking Cat** (oik. **Dennis Avner**, 1957 tai 1958 Michigan – 5. marraskuuta 2012 Tonopah, Nevada), tunnettu myös nimellä **Catman**, oli pitkälle menneestä kehonmuokkauksestaan kuuluisa yhdysvaltalaismies. Hänen tavoitteensa oli näyttää naarastiikeriltä, mitä varten hän kävi muun muassa 14 leikkauksessa.

## Elämä
Avner kasvoi michiganilaisessa pikkukaupungissa ja palveli Yhdysvaltain laivastossa sukellusveneen kaikuluotainteknikkona. Vuoden 1980 jälkeen hän muutti Kalifornian San Diegoon ja alkoi työskennellä tietotekniikan parissa. Samoihin aikoihin hän aloitti myös kehonmuokkauksensa.

Omien sanojensa mukaan Avner oli sekä lakota- että hurontaustainen ja pyrkimys muuttua hänen toteemieläimensä tiikerin näköiseksi on huronien perinteen mukaista. Lisänimen Stalking Cat hän kertoi saaneensa lapsena poppamieheltä.

Avner tapasi turritapahtumassa Tess Calhounin ja Rick Weissin, pariskunnan, josta tuli hänen pitkäaikaisia ystäviään. Kun nämä muuttivat vuonna 2005 työn perässä Washingtonin osavaltioon, Avner, joka oli itse tuolloin työtön, siirtyi asumaan yhteen heidän kanssaan.

Myöhemmin Avner muutti Nevadan Tonopahiin, jossa kuoli kotonaan 5.11.2012. Vahvistamattomien tietojen mukaan kyseessä olisi ollut itsemurha.

## Muokkaukset
Avnerin kehonmuokkauksiin sisältyi:
* tatuoitu kuviointi kasvoissa ja lähes koko vartalossa
* ihonalaisia implantteja kasvojen muodon muuttamiseksi
* huulen halkaisu kissan suuta muistuttavaksi
* silikonia poskissa, huulissa ja leuassa
* sierainten väliseinän siirtäminen nenän muuttamiseksi litteämmäksi
* hampaiden viilaaminen teräviksi
* myöhemmin hampaiden poisto ja korvaaminen teräväkärkisillä proteeseilla
* korvien muokkaaminen teräviksi
* 18 lävistystä ylähuulessa viiksien kiinnittämistä varten
* vihreät piilolinssit rakomaisilla pupilleilla
* mekaaninen häntä
* lasikuituiset tekokynnet
Lisäksi hän suunnitteli implantteja päänsä päälle tiikerinkorvien kiinnittämiseen. Suurimman osan operaatioista, joista 14 oli kirurgisia, teki phoenixilainen Steve Haworth.
Muokkausten laajuus sai osakseen myös kritiikkiä. Vuonna 2005 bioetiikan asiantuntija Glenn McGee sanoi Avnerin vaarantavan vakavasti terveytensä.

## Lähteet
Roberto Lavoie

**Roberto Lavoie** (9. elokuuta 1962 Petit-Saguenay, Quebec, Kanada – 23. huhtikuuta 2020) oli kanadalainen jääkiekkoilija, joka pelasi suurimman osan urastaan Sveitsissä. Lavoie kävi myös pelaamassa SM-Liigassa KalPassa kaudella 1986–1987.

Lavoie aloitti ammattilaisuransa QMJHLssa kaudella 1979–1980. Viiden junioriliigassa vietetyn kauden jälkeen hän solmi sopimuksen AHL-liigan Binghampton Whalersiin jossa pelasi kauden 1983–1984 sekä edeltävän kauden kaksi viimeistä ottelua. Yhden AHL-kauden jälkeen Lavoie siirtyi pelaamaan Sveitsiin, jossa pelasi kaikkiaan kahdeksan kautta ja lopetti ensimmäisen kerran kevääseen 1993. Syksyllä 1998 Lavoie palaisi kaukaloon QSPHL liigan Jonquière Condorsin riveissä vielä kahdeksi kaudeksi.

## Lähteet
Arne Maier

**Arne Maier** (s. 8. tammikuuta 1999 Ludwigsfelde) on saksalainen jalkapalloilija, pelipaikaltaan puolustava keskikenttäpelaaja. Hän edustaa Saksan Bundesliigassa pelaavaa Hertha Berliniä.

Maier nousi Hertha Berlinin junioreista edustusjoukkueeseen ensimmäisen kerran keväällä 2017 ja pääsi toukokuussa yhdessä bundesliigaottelussa kentälle. Kaudella 2017–2018 hän pelasi Bundesliigassa 17 ottelua ja Eurooppa-liigassa kolme ottelua. Kaudella 2018–2019 hän pelasi Bundesliigassa 24 ottelua mutta loukkaantuminen esti pelaamisen huhti-toukokuussa. Seuraavalla kaudella loukkaantuminen piti hänet sivussa marraskuun lopulle saakka, ja hän pelasi kauden aikana 14 bundesliigaottelua. Maaleja hän ei ole edustusjoukkueessa pelatessaan tehnyt.

Maier on pelannut Saksan eri nuorisomaajoukkueissa yli 40 ottelua. Hän pelasi Saksan välieriin yltäneessä joukkueessa alle 17-vuotiaiden EM-kilpailuissa 2016. Hän saavutti hopeaa alle 21-vuotiaiden EM-kilpailuissa 2019 ja teki maalin alkulohko-ottelussa Serbiaa vastaan mutta ei pelannut loppuottelussa.

## Lähteet
Matti Huutonen

**Matti Huutonen** (s. 8. lokakuuta 1975 Uurainen) on suomalainen meteorologi. Hän on kotoisin Höytiältä, Uuraisilta ja on opiskellut meteorologiksi Helsingin yliopistossa, josta valmistui vuonna 2007 filosofian maisteriksi.

Huutosen työura meteorologian parissa alkoi Ilmatieteen laitoksella vuonna 1999 kesätyöntekijänä ja jatkui myöhemmin yliopisto-opintojen ohella eri tehtävissä. Huutonen siirtyi vuonna 2004 Yleisradiolle, jossa hän on toiminut vuodesta 2004 alkaen tv-meteorologina.

Vuonna 2019 Huutonen valittiin Vuoden Matiksi.

## Lähteet
Hutita veskijärv

**Hutita veskijärv** (myös *Utita veskijärv*) on Virossa Võrumaalla Võrun kunnassa sijaitseva padottu järviallas. Vironkielinen sana *veski* tarkoittaa vesimyllyä. Mylly on rakennettu Võhandu jõgeen 123 kilometriä sen joensuusta. Võhandua kutsutaan täällä yleensä Pühajõeksi.

## Maantietoa
Järvi on 350 metriä pitkä, 100 metriä leveä, ja sen pinta-ala on 2,5 hehtaaria, johon luetaan mukaan molemmat saaret ja joiden yhteiseksi pinta-alaksi ilmoitetaan 0,38 hehtaaria. Saarten suuruus ja patojärven pinta-ala riippuu kuitenkin Võhandun vesitilanteesta, sillä saaret voivat jäädä kokonaan veden allekin. Sama koskee joessa esiintyville särkille, joiden välistä joki virtaa. Patoaltaan länsirantaan on erotettu maapadolla vesiallas, jonka tarkoitus ei ole selvinnyt. Järvialtaan itärannat ovat veteen laskeutuvaa metsäistä rinnemaata ja länsirannoilla ulottuu järven rantaan tasainen peltomaa ja sen yhteydessä olevat niittyt. Hutitan kulmakunta jää pääosin Võrusta tulevan maantien pohjoispuolelle.

## Vesimylly
Vesimylly lienee väärä sana nykyiselle pienvoimalalle, jolle on ilmoitettu 20 kilowatin kapasiteetti. Pato on luonteeltaan säännöstelypato ja vesi otetaan voimalaan sisälle padon länsipuolelta myllyrakennuksen alta ja se poistuu sieltä omaa poistokanavaa pitkin takaisin jokeen. Betonipadossa on kaksi säännöstelyaukkoa ja vedelle tulee pudotusta alle kaksi metriä. Ilmakuvien ja eräiden valokuvien perusteella padon itärantaan on rakennettu kalatie, jonka yhteys yläpuoliseen patoaltaseen on järjestetty tien alittavalla putkella.

## Vesistösuhteita
Hutita veskijärv kuuluu Võhandu jõen valuma-alueeseen, sillä se on rakennettu Võhandu jõgeen. Võhandu laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet

## Aiheesta muualla
* Suunnistustapahtuma vesimyllyn luonna, 2015 (valokuvia) 
* Valokuva vesimyllystä vuonna 1912, Eesti Rahva Muuseum
* Kartta Võhandu jõen kohteista, Seikle veel
Seututie 531

**Seututie 531** on Pohjois-Savossa kulkeva seututie. Tie kulkee Suonenjoen Salmisesta Leppävirran Kotalahteen. Seututie on noin 20 kilometriä pitkä ja tie on myös tärkeä tieyhteys Suonenjoen ja Leppävirran välillä.

## Reitti ja tieyhteydet

* Salminen (valtatie 9)

* Lempyy (yhdystie 16221)
* Kelttu (yhdystie 16219)
* Kotalahti (valtatie 5)

## Lähteet
TT Games

**TT Games** on brittiläinen holdingyhtiö ja Warner Bros. Interactive Entertainmentin tytäryhtiö. Yhtiö perustettiin vuonna 2005 yhdistämällä Traveller’s Tales ja Giant Interactive (nykyään TT Games Publishing).

## Tytäryhtiöt
### Traveller’s Tales

Traveller’s Talesin perusti Jon Burton ja Andy Ingram vuonna 1989 Knutsfordissa, Cheshiressa.
### TT Games Publishing
TT Games Publishing perustettiin nimellä Giant Interactive vuonna 2004 Tom Stonen ja Jonathan Smithin toimesta. Giant Interactive otti julkaisutoiminnan vastuulleen Traveller’s Talesin *[[Lego Star Wars: The Video Game]]* -videopeliin, joka oli aiemmin Lego Interactiven vastuulla. Myöhemmin Traveller’s Tales osti Giant Interactiven huhtikuussa 2005, ja ne yhdessä perusti TT Gamesin. Tämän seurauksena Giant Interactivesta tuli TT Games Publishing.
### TT Fusion
TT Fusion perustettiin nimellä Embryonic Studios vuonna 2005 Nick Elmsin toimesta. Traveller’s Tales ilmoitti ostavansa studion tammikuussa 2007, jolloin Embryonic työllisti 20 ihmistä.
### TT Animation
TT Animation on animaatiostudio elokuville ja televisio-ohjelmille, jota johtaa Jocelyn Stevenson. Studio tuotti elokuvan *[[Lego Batman: The Movie – DC Super Heroes Unite]]*, joka julkaistiin toukokuussa 2013.
### Playdemic
Playdemic perustettiin vuonna 2010. TT Games ilmoitti helmikuussa 2017 ostavansa Playdemicin työskentelemään Lego-mobiilipelien pariin. Tuolloin yhtiöllä oli 33 työntekijää.
### TT Odyssey
TT Games ilmoitti mobiilipelistudion perustamisesta 30. tammikuuta 2018, joka sijaitsee Brightonissa. Saman vuoden maaliskuussa studio nimettiin TT Odysseyksi.
## Lähteet

## Aiheesta muualla
* TT Games aikajana
Räägu veskijärv

**Räägu veskijärv** on Virossa Võrumaalla Võrun kunnassa sijaitseva padottu järviallas. Vironkielinen sana *veski* tarkoittaa vesimyllyä. Mylly on rakennettu Võhandu jõgeen 119 kilometriä sen joensuusta. Võhandua kutsutaan täällä yleensä Pühajõeksi.

## Maantietoa
Patojärvi on 270 metriä pitkä, 70 metriä leveä, ja sen pinta-ala on 0,9 hehtaaria johon luetaan mukaan saari, jonka pinta-ala on 0,1 hehtaaria. Saaressa sijaitsee rakennus. Paikalla on sijainnut vesimylly, josta on ilmakuvien perusteella jäljellä vain kivijalka. Myös pato on purettu ja sen tilalle on rakennettu kivinen koski ja joen ylittää alajuoksulle rakennettu uusi silta. Ei ole tiedossa, onko ylettyykö koskenniska samalle korkeudelle kuin pato. Jos se jää matalammalle, voidaan oikeutetusti sanoa, ettei patojärveä enää ole.

## Vesistösuhteita
Räägu veskijärv kuuluu Võhandu jõen valuma-alueeseen, sillä se on muodostettu jokeen rakennetulla padolla. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet
Vilander

**Vilander** on muun muassa seuraavien suomalaisten henkilöiden sukunimi:

* Arttu Vilander (s. 1996), pesäpalloilija
* Heikki Vilander (s. 1952), nyrkkeilijä
* Jukka Vilander (s. 1962), jääkiekkoilija
* Kalle Vilander (1873–1918), punakaartilaispäällikkö
* Sara Vilander (s. 1981), laulaja, säveltäjä, sanoittaja ja sovittaja
* Sirkka Vilander (1927–2014), maastohiihtäjä
* Toni Vilander (s. 1980), moottoriurheilija
* Väinö Vähäkallio, vuoteen 1905 *Vilander* (1886–1959), arkkitehti.
Tittelipainos

**Tittelipainos** on kirjasta julkaistu painos, joka sisältää edellisen painoksen tekstin, usein painoksen jäännöserän, mutta nimiösivu on painettu uudestaan uusin tiedoin, niin että vuosiluku ja julkaisija voivat olla toiset kuin alkuperäispainoksen julkaisussa. Esimerkiksi Isak Julin on julkaissut 1912 Jack Londonin novelletin * The Call of the Wild* tittelipainoksena Kössi Kaatran alun perin 1907 julkaisemasta F. Davidsonin suomennoksesta *Erämaan ääni*.

## Lähteet
Viirupäämuura

**Viirupäämuura** (*Terenura maculata*) on puumuuriin kuuluva lintulaji. Lajia tavataan Etelä-Amerikasta.

## Koko ja ulkonäkö
Viirupäämuura on pienikokoinen lintu ja kasvaa noin 10 cm pitkäksi. Sukupuolet muistuttavat pääosin toisiaan ulkonäöltään. Viirupäämuurakoiraan pää on valkoinen mustin raidon ja naaraan pää on kellertävä ja mustaraidallinen. Kurkussa ja rinnassa on myös mustia viiruja ja vatsa on väriltään vaalean keltainen. Lajin selkä on punaruskea ja siivet mustat. Viirupäämuura siivissä on kaksi valkoista raitaa.

## Levinneisyys ja elinympäristö
Viirupäämuuraa tavataan Brasilian kaakkoisrannikolta, Paraguaysta ja Argentiinan koilliskärjestä. Lajin elinympäristöä ovat kosteat trooppiset metsät ja niiden reunamaat, erityisesti tiheiköt. Lintu liikkuu pareittain ja voi liittyä sekaparviin. Viirupäämuuran ravintoa ovat hyönteiset.

## Lähteet
Leevi veskijärv

**Leevi veskijärv** (myös *Leevi paisjärv*) on Virossa Põlvamaalla Räpinan kunnassa Leevissä sijaitseva padottu järviallas. Vironkielinen sana *veski* tarkoittaa vesimyllyä. Entiseen myllyyn liittynyt pato on rakennettu Võhandu jõgeen 60 kilometriä sen joensuusta. Võhandua kutsutaan täällä yleensä Võo jõeksi.

## Maantietoa
Patojärvi on 870 metriä pitkä, leveimmillään se on 50 metriä, ja sen pinta-ala on 2,7 hehtaaria. Sen kapeudesta päätellen patoaminen laajentaa joen uomaa vain hieman, joten joki lienee täällä jyrkkärinteinen. Järvimäinen osuus joesta sijaitsee Leevin kylän taajamassa ja sen rannoille on rakennettu tiheästi asuntoja.

## Vesivoimalaitos
Paikalla on aiemmin toiminut vesimylly, jonka toiminnan on mahdollistanut jokeen rakennettu kiinteä pato. Vuonna 2001 valmistui pieni jokivoimalaitos, jolla pyrittiin toimittamaan sähköenergiaa koko Leevin kylälle. Sen kapasiteetti on 200 kilowattia (kW eli 0,4 megawattia, MW). Sähköä tuotetaan neljällä vesiturbiinilla, joiden tehot ovat keskimäärin 25&nbsp;kW. Tuotantomäärät riippuvat voimakkaasti joen vesitaloudesta. Esimerkiksi kevättulvan aikana voidaan saavuttaa 300–400 kilowatin kapasiteetti, mutta kesää kohti sähköenergian tuotanto putoaa 40–50 kilowattiin. Joskus joessa ei virtaa kuivuuden takia ollenkaan vettä.

Kolmiaukkoinen ja betoninen säännöstelypato toimii manuaalisesti lisättävien vaakalautojen avulla. Vesi otetaan sisään voimalarakennukseen padon oikealta puolelta ja johdetaa vesiturbiineihin, jotka sijaitsevat pienessä rakennuksessa hieman alempana. Käytetty vesi poistuu turbiineista omaan poistokanavaan, joka yhtyy jokeen alempana 150 metrin päässä. Kylästä alkava postitie ylittää joen omaa siltaa pitkin padon ja voimalan välistä. Vesivoimalaitoksen rakentamisluvassa on ehto, joka pakottaa rakentamaan kalatien kiinteän padon ohitse.

## Vesistösuhteita
Leevi veskijärv kuuluu Võhandu jõen valuma-alueeseen, sillä se on muodostettu patoamalla joki. Patoaltaaseen on johdettu yksi pelto- ja metsäoja. Järven valuma-alueen pinta-ala on 840 neliökilometriä, josta suurin osa muodostuu Võhandun joen valuma-alueesta. Võhandu laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet

## Aiheesta muualla
* Ruusmaa Arthur: Mõisavalitseja vällä, vill sisse!, UMA leht (Võromaa rahva uman keelen leht)
Indonesian kansallinen terveyden tutkimus- ja kehityslaitos

**Indonesian kansallinen terveyden tutkimus- ja kehityslaitos** (, , lyhennys **NIHRD**) on Indonesian pääkaupungissa Jakartassa sijaitseva, vuonna 1975 perustettu valtiollinen kansanterveyden tutkimuslaitos ja viranomainen.

Indonesian kansallinen terveyden tutkimus- ja kehityslaitos oli keskeisessä asemassa kevään ja alkukesän 2020 aikana COVID-19-taudin havaitsemisessa ja vastaisessa työssä Indonesiassa.

## Lähteet

## Aiheesta muualla
* NIHRD:n kotisivu   (litbang.kemkes.go.id)
* Indonesian hallituksen COVID-19 tilannesivu  (go.id)
Yhdystie 5572

**Yhdystie 5572** on Pohjois-Savossa kulkeva yhdystie. Tie kulkee Pielaveden Uitonsillasta Pielaveden taajaman eteläosan kautta seututielle 561. 

Entisen Suomen presidentin Urho Kekkosen synnyinkoti Lepikon torppa sijaitsee yhdystien varrella. Myös yhdystie on nimetty hänen mukaansa.

Nopeusrajoitus tiellä on 60 tai 80 kilometriä tunnissa, paikasta riippuen. Keskivuorokausiliikenne tiellä oli vuonna 2010 noin 2&nbsp;000 autoa/vuorokausi.

## Reitti ja tieyhteydet

* Uitonsilta (kantatie 77)
* Pielavesi (seututie 561)

## Lähteet
Maailman paras golftekniikka

**Maailman paras golftekniikka** () on vuonna 1996 ilmestynyt Malcolm Campbellin kirja golftekniikoista. Teoksessa on yli 500 ohjetta ja 1&nbsp;000 kuvaa. Kirjan ovat suomentaneet Janne ja Timo Tarmio, ja se on ilmestynyt ensimmäisen kerran suomeksi Gummeruksen kustantamana vuonna 1997.

## Lähteet
Ross 128

**Ross 128** (***Gliese 447***) on punainen kääpiötähti, jonka etäisyys on 11,007 valovuotta. Siten se on yksi Aurinkoa lähimmistä tähdistä. Ross 128 on muuttuva flare-tähti, mutta ei niin aktiivinen kuin nuoremmat flare-tähdet

Ross 128:lta on löydetty eksoplaneetta.

## Tähti
Näennäinen kirkkaus mV 13.53. Spektrityyppi M 4V  Absoluuttinen kirkkaus 13,5.  

## Planeetta
Planeetta on havaittu spektroskoopilla säteisnopeusmenetelmällä.

Ross 128 b

Massa *m* sin*i* = 1.35 ''M''<sub>⊕</sub>, 1%:lla yli 4 Maan massaa.

Kiertoaika 9,9 päivää

Etäisyys keskustähdestä 0,0496 AU

Eksentrisyys 0,12

## Lähteet

## Aiheesta muualla
http://www.solstation.com/stars/ross128.htm
Wahlman

**Wahlman** on muun muassa seuraavien suomalaisten henkilöiden sukunimi:

* Aki Wahlman (s. 1964), keittiömestari, opettaja ja yrittäjä
* Esa Wahlman (1941–2000), moukarinheittäjä
* K. F. Wahlman (1834–1904), opettaja ja runoilija
* Mari Wahlman (s. 1979), kuulantyöntäjä
* Marko Wahlman (s. 1969), moukarinheittäjä
* Mikael Wahlman (s. 1992), esteratsastaja.

## Muunmaalaisia
* Lars Israel Wahlman (1870–1952), ruotsalainen arkkitehti

## Katso myös

* E. R. Wahlman, hattuja valmistava yritys.
Ville Leppänen

**Ville Leppänen** (25. tammikuuta 1902 Toijala – 11. elokuuta 1949 Helsinki) oli lentomestari ja liikennelentäjä, joka sai vuonna 1932 Gunnar Lihrin kanssa ensimmäisenä Suomessa lentokapteenin arvonimen.

Leppänen kävi Toijalan yhteiskoulun ja osallistui Suomen sisällissotaan Hämeen lentävässä ratsuosastossa. Varusmiespalveluksen hän suoritti 1923–1924 Ilmailukoulussa ja jäi sen jälkeen puolustusvoimien palvelukseen. Hän sai ohjaajatodistuksen 1925 ja toimi Ilmailukoulussa ohjaajaopettajana 1927–1929. Aero-yhtiön palvelukseen Leppänen siirtyi 1929. Hänet palkittiin vuoden 1931 Harmon-patsaalla. Leppänen oli ensimmäisiä mittarilennon taitajia Suomessa, joka myös koulutti siihen sekä sotilas- että siviililentäjiä. Miljoonannen lentokilometrinsä Leppänen saavutti marraskuussa 1939, yhteensä hän ehti lentää noin 2,7 miljoonaa kilometriä ja 18 tuhatta tuntia. Sota-aikana Leppänen toimi liikennelentäjänä. Sotien jälkeen KLM-yhtiöön lentäjäksi siirtynyt Leppänen palasi ohjaajaksi ja ohjaajaopettajaksi Suomeen vuoden 1948 lopulla.

## Lähteet

## Aiheesta muualla
* Yölentäjät, Aero Oy:n ohjaaja, lentomestari Ville Leppänen (vasemmalla), lento-ohjaaja insinööri Damm ja Aero Oy:n sähköttäjä Tauno Hartikainen (oikealla) Kööpenhaminassa, todennäköisesti vuonna 1932. Suomen Ilmailumuseo (Finna)
József Lévay

**József Lévay** (1825 Sajószentpéter, Unkari – 1918 Miskolc, Unkari) oli unkarilainen runoilija ja kääntäjä. Hän oli vuodesta 1852 unkarin ja latinan kielten opettaja Miskolczin lukiossa, vuodesta 1865 Borsodin komitaatin ylinotaari, 1894–1895 saman komitaatin ali-ispaani. Hän on julkaissut runokokoelmia 1852, 1856 ja 1898, unkarintanut viisi Shakespearen draamaa sekä Richard Burnsin runoelmat (1892). Lévayn lyyriset runot ovat koruttomia, luonnollisia, tunnelmallisia ja kielimuodoltaan kauniita.

Lévay pani suurta painoa muodon täydellisyydelle. Hänen runoudellaan on yhtäläisyyksiä Burnsin kanssa. Tunnetuimpia ovat hänet myöhäisellä iällään kirjoittamansa runot. Hän oli vuodesta 1862 Kisfaludy-seuran ja vuodesta 1863 Unkarin tiedeakatemian jäsen.

## Lähteet

## Aiheesta muualla
Hako

**Hako** on muun muassa seuraavien suomalaisten henkilöiden sukunimi:

* Hannes Hako (ent. *Flinck*, 1893–1984), näyttelijä ja teatterinjohtaja
* Jukka Hako (s. 1955), tietokirjailija ja paikallispoliitikko
* Maikki Hako (o.s. *Schelehoff*, ent. *Sälehovi* ja *Sälehovi-Flinck*, 1900–1979), teatteri- ja elokuvanäyttelijä, Hannes Hakon puoliso
* Matti Hako (1927–2014), filosofian tohtori, lehtori ja tietokirjailija, Hannes ja Maikki Hakon poika
* Pekka Hako (s. 1957), musiikkielämässä toimiva filosofian lisensiaatti (musiikkitiede) ja kasvatustieteen maisteri.
Olli Isotalo

**Olli Pekka Isotalo** (s. 1959) on suomalainen yritysjohtaja. Isotalo on toiminut Neleksen toimitusjohtajana vuodesta 2020.

Isotalo toimi Patrian toimitusjohtajana vuosina 2016–2019.

## Lähteet
Vakoojat valepuvuissa

**Vakoojat valepuvuissa** (*Spies in Disguise*) on yhdysvaltalainen vuonna 2019 ensi-iltansa saanut Blue Sky Studiosin tuottama ja 20th Century Foxin esittämä tietokoneanimaatioelokuva. Sen äänirooleissa esiintyvät  Will Smith, Tom Holland, Karen Gillan, Rashida Jones, DJ Khaled, Ben Mendelsohn ja Masi Oka. Elokuva sai ensi-iltansa Yhdysvalloissa 25. elokuuta 2019 ja Suomessa 31. tammikuuta 2020.

## Ääninäyttelijät

Suomenkielisen version sivurooleista vastaavat Roni Vesala, Markus Niemi, Petri Hanttu, Peter Kanerva, Katja Aakkula, Jenni Sivonen, Ilmari Arnkil, Jussi Lundelin, Mira Mörsky, Susanna Enäsuo, Veronica Rossi ja Markus Degerman. Ohjauksesta ja äänityksestä vastaa Markus Degerman.

## Lähteet

## Aiheesta muualla
*
Ferdinand (elokuva)

**Ferdinard** on yhdysvaltalainen vuonna 2017 valmistunut Blue Sky Studiosin tuottama ja 20th Century Foxin esittämä tietokoneanimaatioelokuva. Sen äänirooleissa esiintyvät  John Cena, Kate McKinnon, David Tennant, Anthony Anderson, Gabriel Iglesias, Boris Kodjoe, Miguel Ángel Silvestre, Raúl Esparza, Jerrod Carmichael, Gina Rodríguez, Daveed Diggs, Bobby Cannavale, Sally Phillips, Flula Borg ja Karla Martínez.

## Juoni

Kun Ferdinand-härkää luullaan vaaralliseksi, se pakotetaan härkätaisteluun vastoin omaa tahtoaan. Palatakseen kotiin se kokoaa joukon mukaansa seikkailuun, joka osoittaa, ettei ketään saa arvioida ulkokuoren perusteella.

## Ääninäyttelijät

### Suomenkielinen versio

## Lähteet

## Aiheesta muualla
*
George Henry Lewes

**George Henry Lewes** (1817–1878) oli englantilainen kirjailija.

Lewes tutustui kaksivuotisen Saksassa oleskelunsa aikana (1838–1839) Saksan yhteiskunnalliseen ja kirjalliseen elämään. Palattuaan kotimaahan hän työskenteli elämäkerrallisena novellistina, näytelmäkirjailijana ja luonnontutkijana sekä useiden aikakauskirjojen avustajana. Hän perusti 1850 yhdessä  Thornton Leigh Huntin kanssa *[[The Leader]]* -lehden, jonka kirjallisuustoimittajana hän työskenteli vuoteen 1854. Vuonna 1865 hän perusti *[[The Fortnightly Review|Fortnightly Review’n]]*.

Tunnetuin Lewesin elämäkerrallisista teoksista on, puutteistaan huolimatta, miellyttävä *The life and works of Goethe* (1855). Muita Lewesin merkittäviä teoksia ovat *A biographical history of philosophy* (1845–1846), *Seaside studies* (1858), *Physiology of common life* (1860), *Problems of life and mind* (1874–1879). Lisäksi Lewes on kirjoittanut romaaneja ja näytelmiä.

## Lähteet

## Aiheesta muualla
Fribourgin yliopisto

**Fribourgin yliopisto** (, , UNIFR) on kaksikielinen, ranskan- ja saksankielinen, julkinen yliopisto Keski-Sveitsissä. Yliopiston toiminta on Fribourgin kantonin vastuulla. Oppilaitos perustettiin alun perin jesuiittakouluksi vuonna 1582. Yliopistossa on 10&nbsp;000 opiskelijaa ja viisi tiedekuntaa.

## Tiedekunnat
Yliopiston tiedekunnat ovat:
* filosofinen tiedekunta (, )
* kauppatieteellinen tiedekunta (, )
* matemaattis-luonnontieteellinen ja lääketieteellinen tiedekunta (, )
* oikeustieteellinen tiedekunta (, )
* teologinen tiedekunta (, ).

## Opiskelijat ja henkilökunta
Vuonna 2019 yliopistossa oli 10&nbsp;087 opiskelijaa. Heistä oli naispuolisia 61 prosenttia. Opiskelijoista 85 prosenttia oli sveitsiläisiä, eniten Fribourgin kantonista 2&nbsp;469 (24 %). Opiskelijoista oli ranskankielisiä 45 prosenttia, saksankielisiä 34 prosenttia, italiankielisiä 10 prosenttia ja muunkielisiä 11 prosenttia.

Henkilökuntaa yliopistolla oli vuonna 2019 yhteensä 2&nbsp;040, täysaikaisiksi muutettuna 1&nbsp;215 henkilötyövuotta.

## Kampukset
Yliopistolla on Fribourgin keskusta-alueella neljä kampusta, *Miséricorde*, *Pérolles*, *Beauregard* ja *Regina Mundi*, sekä kymmenen pienempää toimipaikkaa.

## Taloustietoja
Vuonna 2018 yliopiston kulut olivat 295 milj. Sfr. Toiminnan rahoittajat olivat Fribourgin kantoni (33 %), liittovaltio (31 %) ja muut kantonit (22 %). Seitsemäsosa tuloista (14 %) tuli muualta kuten opiskelumaksuista, tilaustöistä ja palvelumyynnistä.

## Vertailua
Fribourgin yliopisto on maailmanlaajuisissa vertailuissa 2010-luvulla luokiteltu sijoille 200–600.

## Lähteet

## Aiheesta muualla
* Viralliset sivut , 

*
Ansaripirkko

**Ansaripirkko** eli **amerikankilpikkäpirkko** eli **amerikanleppäpirkko** (*Cryptolaemus montrouzieri*) on leppäpirkkojen heimoon kuuluva hyönteislaji. Aikuisen ansaripirkon selkä on väriltään ruskeanmusta ja pää sekä peitinsiipien kärjet oranssinruskeat. Aikuinen ansaripirkko on kooltaan 3-4 mm ja  täysikokoinen toukka 1,3 cm. Toukka kuoriutuu 8 päivässä ja kasvaa noin 2 viikossa yli senttimetrin mittaiseksi. Aikuinen ansaripirkko voi elää ravintotilanteesta riippuen jopa 2 kuukautta, jona aikana lajin naaras voi munia 400-500 munaa.

Ansaripirkkoa voidaan käyttää kasvihuoneissa ympärivuotisesti biologisessa torjunnassa. Lajilla torjumaan erityisesti villakilpikirvoja kuten villakilpikkää. Yksi ansaripirkko voi syödä elinaikanaan jopa 300 villakilpikirvaa. Ansaripirkolle kelpaavat villakilpikirvojen eri kehitysasteet. Laji saalistaa myös monipuolisesti muita hyönteislajeja.

Ansaripirkkoa esiintyy laajasti eri puolilla maapalloa. Laji on alun perin lähtöisin Australiasta. Ansaripirkkoa ei esiinny Suomen luonnossa, sillä sen kylmänkestävyys ei riitä kasvihuoneiden ulkopuoliseen elämään luonnossa eikä se siten pysty talvehtimaan. 

## Lähteet

## Aiheesta muualla
*Laji.fi: Ansaripirkko (''Cryptolaemus montrouzieri'')
*Ötökkätieto: Amerikankilpikkäpirkko (''Cryptolaemus montrouzieri'')
*Biotus, Torjuntaeliöt, Villakilpikirvat: Amerikanleppäpirkko (''Cryptolaemus montrouzieri'')
*ITIS: Cryptolaemus montrouzieri 
*University of Michigan, Animal Diversity Web (ADW): Cryptolaemus montrouzieri, mealybug destroyer 
*Iowa State University, Bug Guide: Species Cryptolaemus montrouzieri - Mealybug Destroyer 
* Cornell University's College of Agriculture and Life Sciences:  Cryptolaemus montrouzieri 
*Pherobase: Semiochemicals of Cryptolaemus montrouzieri, the Mealybug ladybird
Rafael Pippingsköld

**Rafael (Rafaël) Pippingsköld** (11. toukokuuta 1859 Kajaani – 24. syyskuuta 1931) oli asemapäällikkö, joka on saanut ainoana Suomessa 1. luokan liikennetarkastajan arvonimen, vuonna 1925. 

Pippingsköldin vanhemmat olivat piirilääkäri A. P. Pippingsköld ja Karin Nyman ja puoliso vuodesta 1884 Ellen Josefina Dickström. Pippingsköld toimi sähköttäjänä Toijalan asemalla 1878–1884, asemapäällikkönä Liedossa vuodesta 1884, Orivedellä vuodesta 1889, Toijalassa vuodesta 1897 ja Porissa vuodesta 1908. Hän oli Akaan kuntakokouksen esimies 1899–1902 ja Porin kaupunginvaltuuston puheenjohtaja 1915–1918.

## Lähteet
Oomi

**Oomi Oy** on vuonna 2020 eräiden energiayhtiöiden yhdessä perustama yhteinen energiayhtiö. Oomi myy sähköä niin kuluttaja- kuin yritysasiakkaille.

Oomin omistajajoukkoon kuuluvat Vantaan Energia, Suur-Savon Sähkö, Oulun Energia, Lahti Energia, Pori Energia, Oulun Seudun Sähkö sekä Tornion Energia ja Haukiputaan Sähköosuuskunta. Oomin kotipaikka on Vantaa, mutta sillä on lisäksi toimipisteet Kouvolassa, Porissa, Tampereella ja Oulussa.

Oomi Energia on yksi Suomen suurimmista sähkönmyyntiyhtiöistä. Yhtiöllä oli vuonna 2026 yli 800&nbsp;000 asiakasta.

## Lähteet
Alexander Wasastjerna

**Gustaf Alexander Wasastjerna** (19. tammikuuta 1859 Tampere – 1. elokuuta 1943 Nurmo) oli agronomi, joka on saanut ainoana Suomessa itsenäisyyden aikana maatalousneuvoksen arvonimen. 

Alexander Wasastjernan vanhemmat olivat tehtailija Gustaf August Wasastjerna ja Hedvig Matilda Donner. Wasastjerna tuli ylioppilaaksi Vaasassa ja valmistui agronomiksi Mustialasta 1881. Hän oli tilanomistaja Nurmossa. Maatalousneuvoksen arvonimen Wasastjerna sai vuonna 1918.

Tilanomistaja, valtiopäivämies Gustaf Albin Wasastjerna oli Alexander Wasastjerman veli.

## Lähteet
Cornelia Levetzow

**Cornelia Frederikke Juliane Victorine Levetzow**, myös: **Lewetzow** ja **Lewezau** (1836–1921) oli tanskalainen kirjailija. Salanimellä J. hän julkaisi suuren joukon kertoelmia, joista tunnetuin on *En ung piges historie*. Joitakin kertomuksia on suomennettu. Kertomusten kristillis-siveellinen henki ja koruton esitystapa teki niistä suosittuja myös Suomessa.

## Suomennetut teokset
; Tekijänimellä J.
* *Orpana*, Helsinki: Sederholm: Suomalaisen Kirjallisuuden Seura 1869 
* *Erään nuoren tytön elämänwaiheet* (*En ung Piges Historie*), suomentanut R. M-s, Viipuri: Viipurin suomalainen kirjallisuusseura 1875
* *Naapurimme ja Margreta: kaksi kertomusta*, Pietari: Lindeberg 1884. 
* *Veräjätupa*, Helsinki: Raittiuden ystävät 1886. Sarja: Raittiuden ystävien kirjasia, 23.
* *Kotoista elämää*, Jyväskylä: Gummerus 1899.  Erip. Kyläkirjasto-lehdestä
* *Kertoelmia*, suom. Emanuel Tamminen, WSOY 1885.
* *Kolme kertomusta*, Suomentanut Elma Löfgrén.  Kuopio: U.W. Telén & C:o, 1900  Sarja: Nuorisokirjallisuutta / Telén, 6.
* *Nuoren tytön elämäntarina*, suomentanut E. E. K., Kuopiossa, U. W. Telén & C:o, 1905.

;Antologioissa
* *Novelli-kirjasto 1869-1870. Suomalaisen Kirjallisuuden Seura, 1869
* *Romaneja ja kertomuksia. 4 vihko*, Helsingissä: Uusi Suometar 1877

== Lähteet ==


==Aiheesta muualla==

* [http://www.rosekamp.dk/DBL_All/DBL_14_text.pdf von Levetzow, Cornelia] (pdf)
* [http://gutenberg.org/ebooks/author/37196.html Cornelia Levetzowin]  teoksia verkossa (Gutenberg.org)
* [https://www.doria.fi/handle/10024/145442 *Nuoren tytön elämäntarina*,] Doria.fi
* [http://urn.fi/URN:NBN:fi-fd2016-00009908 *Erään nuoren tytön elämänvaiheet''], Doria.fi
* Kolme kertomusta. Digitaaliset aineistot. Kansalliskirjasto
Maier

**Maier** on muun muassa seuraavien henkilöiden sukunimi:

* Amanda Maier-Röntgen (1853–1894), ruotsalainen säveltäjä ja viulisti
* Arne Maier (s. 1999), saksalainen jalkapalloilija
* Daniela Maier (s. 1996), saksalainen freestylehiihtäjä
* Fred Anton Maier (1938–2015), norjalainen pikaluistelija
* Hermann Maier (s. 1972), itävaltalainen alppihiihtäjä
* Leonie Maier (s. 1992), saksalainen jalkapalloilija
* Lory Maier-Smits (1893–1971), saksalainen eurytmiatanssija
* Michael Maier (1568–1622), saksalainen lääkäri, alkemisti, ruusuristiläinen ja keisari Rudolf II:n neuvonantaja
* Sabrina Maier (s. 1994), itävaltalainen alppihiihtäjä
* Sepp Maier (s. 1944), saksalainen jalkapallomaalivahti
* Ulrike Maier (1967–1994), itävaltalainen alppihiihtäjä, supersuurpujottelun maailmanmestari
* Vivian Maier (1926–2009), yhdysvaltalainen valokuvaaja.

## Katso myös

* Mayer
Seututie 381

**Seututie 381** on Etelä-Savossa kulkeva seututie. Tie kulkee Mäntyharjulta Kaurialle lähelle Mikkelin Suomenniemeä. Tien kautta Mäntyharjulta pääse sujuvasti valtateille 15 ja 13. Tien pituus on noin 32 kilometriä.

## Reitti ja tieyhteydet

* Mäntyharju (st 368)
* Varpanen (yt 4173)
* Rantti (vt 15)
* Kauria (vt 13)

## Lähteet
Frans Wilhelm Laine

**Frans Wilhelm (Vilhelm) Laine** (21. marraskuuta 1860 Rauma – 27. marraskuuta 1930 Helsinki) oli suomalainen merikapteeni ja merenkulun opettaja, joka sai merenkulkuneuvoksen arvonimen vuonna 1920. 

## Henkilöhistoria
Laine lähti merille jo 14-vuotiaana, perämiehen tutkinnon hän suoritti 1885 ja merikapteenin, höyrylaivanpäällikön ja laivanmittaajan tutkinnot 1889. Vuonna 1899 Laine siirtyi merenkulun opettajaksi, hän oli Rauman merikoulun apuopettaja 1899–1900, vakinainen toinen opettaja 1900–1916, ensimmäinen opettaja 1916–1918 ja oppilaitoksen rehtori 1918–1920. Myös liike-elämässä jo vuodesta 1900 toiminut Laine oli Suomen Valtamerentakaisen Kauppa -yhtiön johtaja vuodesta 1920. Hänellä oli useita merenkulkualan luottamustehtäviä ja hän toimi myös muun muassa Rauman kaupunginvaltuutettuna ja valtuuston puheenjohtajana.

## Julkaisuja
* *Kansainvälinen signaalikirja*, 1906, suom. F. W. Laine

## Lähteet
Sledgehammer Games

**Sledgehammer Games** on yhdysvaltalainen pelitalo, jonka perusti Glen Schofield ja Michael Condrey vuonna 2009. Yhtiö on Activisionin tytäryhtiö, ja pääkonttori sijaitsee Foster Cityssä, Kaliforniassa. Studio tunnetaan pelistä *[[Call of Duty: Modern Warfare 3]]*, joka on kehitetty yhdessä Infinity Wardin kanssa, kuin myös studion itse kehittämistä peleistä *[[Call of Duty: Advanced Warfare]],* *[[Call of Duty: WWII]] sekä [[Call of Duty: Vanguard]]*.

## Historia
Sledgehammer Gamesin perustajat Glen Schofield ja Michael Condrey tapasivat toisensa Electronic Artsilla vuonna 2005, kun he työskentelivät *[[From Russia with Love (videopeli)|From Russia with Love]]* -videopelin parissa. Schofield oli pelin vastaava tuottaja ja Condrey ohjaaja. Yhteistyö jatkui myös *[[Dead Space]]* -peliin, joka julkaistiin vuonna 2008.

Perustettuaan Sledgehammer Gamesin heinäkuussa 2009, Schofield ja Condrey tekivät Activiosionille ehdotuksen: he yrittäisivät toistaa saman menestyksen kuin Dead Space -pelissä, mutta vain uudella *[[Call of Duty]]* -pelillä, joka olisi kolmannen persoonan ammuntapeli. Activision mietti ehdotusta viikkoja, kunnes Activision Blizzardin toimitusjohtaja Bobby Kotick tarjosi studiolle paikkaa Activisionin tytäryhtiöksi, jonka Schofield ja Condrey hyväksyivät.

Helmikuussa 2018 Sledgehammer Gamesin perustajat Glen Schofield ja Michael Condrey jättivät studion, mutta jäivät kuitenkin työskentelemään Activisionille.

Toukokuussa 2020 ilmoitettiin, että Sledgehammer Gamesilla on noin 200 työntekijää, ja oli suunnittelemassa palkkaavansa 100 uutta työntekijää vuonna 2021. Elokuussa 2021 yhtiöllä oli 450 työntekijää.
## Pelit

## Lähteet

## Aiheesta muualla
* Viralliset verkkosivut
Seututie 420

**Seututie 420** on Etelä-Savossa kulkeva seututie. Tie kulkee Mäntyharjun keskustan pohjoispuolelta Mikkelin Ristiinan Rahikkalaan. Vihreän kullan kulttuuritie kulkee seututiellä 420 Mäntyharjun ja Ristiinan välillä.

## Reitti ja tieyhteydet

* Mäntyharju (st 368)
* Ollikkala (yt 15106)
* Sydänmaanpohja (yt 15109)
* Kuomiolahti (yt 15109)
* Rahikkala (vt 15)

## Lähteet
Suomen tietokonemuseo

**Suomen tietokonemuseo** on Jyväskylässä toimiva tietokoneisiin ja niiden historiaan keskittyvä museo.

Museossa on Suomessa käytössä olleita tietojenkäsittelylaitteita 1900-luvun alusta nykypäivään. Museo on myös aiemmin toiminut nimellä Suomen tietojenkäsittelymuseo.

Museossa on useita ainutlaatuisia tietokoneita, joita ei löydy mistään muualta Suomesta – muun muassa viisi tietokonetta, jotka kuuluivat Suomen ensimmäisiin tietokonemalleihin. Kokoelmista löytyvät esimerkiksi seuraavat tietokoneet:

Museossa oleva ukrainalainen MIR-2-tietokone on tiettävästi ainoa laatuaan entisen itäblokin ulkopuolella. Tietokone hankittiin Suomeen alkujaan idänkaupan myötä vuonna 1974, vaihdossa valtavaan määrään ylijäämäkananmunia.

Kokoelmissa on myös laaja valikoima IBM-reikäkorttikoneita, kuten esimerkiksi IBM Card Collator 77 (1937), IBM 082-reikäkorttilajittelija (1949) ja IBM Tabulaattori 444 (1960).

Museota ylläpitää Suomen Tietojenkäsittelymuseoyhdistys ry. Yhdistykselle tulee toisinaan myös yhteydenottoja liittyen tiedostojen avaamiseen, ja he ovatkin kehittäneet sovellutuksen, jolla saadaan siirrettyä pahvisilta reikäkorteilta tiedot nykyaikaiselle tietokoneelle.

Osa museon esineistöstä on ollut sijoitettuna näyttelyihin Jyväskylän yliopiston Agora-rakennukseen sekä Jyväskylän ammattikorkeakoulun IT-Dynamo-rakennuksiin.

Televisio-ohjelma Suomen huutokauppakeisari vieraili Suomen tietokonemuseossa vuonna 2023, 21. marraskuuta esitetyssä jaksossa.

## Katso myös
* Suomen ensimmäiset tietokoneet

## Lähteet

## Aiheesta muualla
* Suomen tietokonemuseon kotisivut
* Suomen tietokonemuseo eMuseossa
* Yle Areena – Laika, Lada, Marx ja mä, Jakso 3: Taistelu tietokoneen sielusta
* Tietojenkäsittelyä 100 vuotta Suomessa
Bertel Bjugg

**Bertel Viking Alarik Bjugg** (14. maaliskuuta 1924 Pernaja – 8. elokuuta 2012 Helsinki) oli hotelli- ja ravintola-alalla pitkään toiminut henkilö, joka sai ensimmäisenä Suomessa matkailuneuvoksen arvonimen, vuonna 1983.

Bjugg kävi kansakoulun ja toimi viinurina Hotelli Kämpissä 1940–1948, joskin osallistui myös sotaan. Suoritettuaan yksityisesti keskikoulun Bjugg jatkoi opintojaan ja valmistui merkonomiksi 1951. Hän opiskeli myös Liikkeenjohdon instituutissa 1974–1975. Bjugg työskenteli Helsingin Osuuskaupassa ensin hovimestarina ja sitten ravintolatarkastajana. Matkaravinto-yhtiön tarkastajan tehtävästä Bjugg siirtyi vuonna 1959 Helsingin Osuuskaupan ravintolalinjan osastopäälliköksi, toimien vuodesta 1963 johtajana ja johtokunnan jäsenenä ja vuosina 1982–1986 hotelli- ja ravintolalinjan johtajana. Hänellä oli myös useita luottamustehtäviä alan yhteistyöorganisaatioissa.

## Lähteet